Luis Vinisiyo

Luis Vinicius de Menezes (; ), Luis Vinisio ( olaraq da bilinir ) və ya Luis Vinício () — Braziliya və İtaliya vətəndaşlığı olmuş keçmiş futbolçu. Mövqeyi hücumçu olub. Karyerasını bitirəndən sonra məşqçi kimi işləyib. "Viçentsa" klubunun A Seriyasında ən çox qol vuran oyunçusu.

 Karyerası 
Luis Vinisiyo karyerasına 1950-ci ildə "Botafoqo" klubunda başlamışdır. "Botafoqo" klubunda Vinisiyo üçün orda ən uğurlu il 1953 idi, bu ildə futbolçu 14 qol vurmağı bacarır.

1955-ci ildə Vinisiyo İtaliyaya yollanır və "Napoli" klubu ilə müqavilə bağlayır. Yeni komandasının heyətində, 18 sentyabr 1955-ci ildə, "Torino" ilə matçda debüt edir. Vinisiyo tez bir zamanda Neapol klubuna uyğunlaşır və azarkeşlərin sevimlisinə çevrilir. Neapolda azarkeşlər ona "Rio Lion" ləqəbini verir. "Napoli"nin heyətində 5 mövsüm keçirərək 152 oyunda 69 qol vurur.

1960-cı ildə Luis "Bolonya" klubuna keçir. "Bolonya"da ilk mövsümdə əla çıxış edir, ancaq ikinci mövsümdə əsas heyətdəki yerini gənc danimarkalı Harald Nielsenə uduzur. Bundan sonra Luis "Viçentsa" klubuna keçir. "Vicenza"da Vinisiyo təkcə hücumun deyil həm də klubun liderinə çevrilir. Futbolçu burada qollarını sıralamağa başlayır. O, 1964-cü ildə 18, 1965-də 12 və 1966-cı ildə 25 qol vurur (həmin il çempionatda bombardir olur) .

Luis qol kralı adını qazandıqdan sonra Helenio Herrera tərəfindən "İnterə" dəvət olunur. Ancaq "İnter"də Vinisiyo cəmi 8 oyunda meydanda olur və bir qol vurur. Sonradan məlum olur ki, Herreranın Vinisiyonu transfer etməyinin səbəbi başqa imiş. O, Braziliyalı qol maşınını, onun ilə maraqlanan "Yuventus" ya da "Milan" klublarına keçməsin deyə transfer edib. Herrera bu transferi etməklə əsas rəqiblərinin güclənməsinin qarşısını almaq istəyirmiş. Bir mövsüm ehtiyat oyunçular skamyasında oturduqdan sonra, Luis "Viçentsa"ya qayıdır. Ancaq Luis əvvəlki oyun səviyyəsini göstərə bilməyərək karyerasını bitirir.

 Karyera Statistikası 

 Uğurları 
 Mitropa Kubokunun qalibi: 1961
 İtaliya çempionatının bombardiri: 1966 (25 qol)
 İtaliya Kubokunun qalibi: 1976

 İstinadlar 

 Xarici keçidlər 

 Laziowiki.org saytındakı məqalə
 İnter.it saytında profil
 İlfoglio.it saytındakı məqalə

Vinisiyo
Vinisiyo
Kateqoriya:Legioner Braziliya futbolçuları
Vinisiyo
Vinisiyo
Vinisiyo
Vinisiyo
Kateqoriya:Bolonya FK oyunçuları
Kateqoriya:İnter Milan FK oyunçuları
Kateqoriya:İtaliya A Seriyası oyunçuları
Kateqoriya:İtaliyada legioner futbolçular
Kateqoriya:Futbol hücumçuları
Kateqoriya:Latsio FK məşqçiləri
Kateqoriya:Napoli FK məşqçiləri
Kateqoriya:Udineze FK məşqçiləri
Kateqoriya:Braziliyanın kişi futbolçuları